เทิ่ง สติเฟื่อง

เทิ่ง สติเฟื่อง นักแสดง นักธุรกิจโฆษณา นักจัดรายการทีวี นักแต่งเพลง ที่มีชื่อเสียงยาวนานตั้งแต่ยุคแรกของสถานีโทรทัศน์ไทยทีวีช่อง 4 บางขุนพรหม

**ประวัติ**
ชื่อจริง  บรรยงค์ เสนาลักษณ์ เกิดวันที่ 18 มิถุนายน พ.ศ. 2476 ที่กรุงปักกิ่ง ประเทศจีน เป็นบุตรของนายบุษย์ เสนาลักษณ์ และนางโทมิโกะ  ชาวญี่ปุ่น 
เมื่อ พ.ศ. 2493 จบจากโรงเรียนสวนกุหลาบวิทยาลัย
แล้วเรียนต่อระดับอนุปริญญาที่คณะพาณิชยศาสตร์และการบัญชี  มหาวิทยาลัยธรรมศาสตร์

**โทรทัศน์**
เริ่มงานที่สถานีโทรทัศน์ไทยทีวีช่อง 4 บางขุนพรหม เมื่อ พ.ศ. 2496 ทำหน้าที่ผู้ช่วยพิธีกร จัดหาโฆษณา แสดงละคร เป็นพิธีกรรายการโทรทัศน์ตั้งแต่วันที่ 24 มิถุนายน พ.ศ. 2498 ซึ่งเป็นวันออกอากาศ อย่างเป็นทางการครั้งแรกในประเทศไทย 
ด้วยบุคลิกเดินเทิ่ง ๆ และมีหัวคิดสร้างสรรค์แปลก ๆ อาจินต์ ปัญจพรรค์ แห่งฝ่ายจัดรายการคนแรกของช่อง 4 บางขุนพรหม ยุคบุกเบิก จึงตั้งชื่อให้สำหรับใช้ในวงการว่า "เทิ่ง สติเฟื่อง" 


**ละครโทรทัศน์**
 2498: ดึกเสียแล้ว ออกอากาศทางช่อง 4 บางขุนพรหม (นำแสดงโดย สะอาด เปี่ยมพงศ์สานต์ และเย็นจิตร สัมมาพันธ์ ผู้ประกาศรุ่นแรกของสถานี)

**รายการ**
 ดำเนินรายการ หัวร่อก่อนนอน (ละครตลกจบในตอน), แม่บ้านวันนี้, ที่นี่มีทอง, แม่บ้านสมองไว และ แม่บ้านชิงทอง ทางช่อง 5 คู่กับ นันทวัน เมฆใหญ่, สีเทา และท้วม ทรนง ต่อเนื่องกันเป็นเวลากว่า 20 ปี 

**โฆษณา**
 เป็นนักหาโฆษณารายแรก ๆ ที่นำสินค้าเข้ามาเป็นผู้สนับสนุนรายการโทรทัศน์

**งานเบื้องหลัง**
 เทิ่งตั้งคณะศรีไทยการละคร เมื่อ พ.ศ. 2511  ออกอากาศสดเป็นรายการสุดท้ายภาคดึกทางช่อง 7 สี  ใช้บทประพันธ์ชั้นนำของ  ก. สุรางคนางค์, กฤษณา อโศกสิน, สีฟ้า และทมยันตี ทุกเรื่องเป็นละครฟอร์มใหญ่ที่มีชื่อเสียงได้แก่ คุณหญิงพวงแข, รอยมลทิน, คู่กรรม, เรือมนุษย์, อีสา ฯลฯ และยังเป็นคนพานิรุตติ์ ศิริจรรยาเข้าวงการอีกด้วย

**ภาพยนตร์**
 พ.ศ. 2505: มังกรเหลือง- พ.ศ. 2506: ตากล้องเงินล้าน- พ.ศ. 2509: สายเลือดกตัญญู- พ.ศ. 2509: แก้มทอง- พ.ศ. 2510: อาญารัก- พ.ศ. 2511: อีแตน- พ.ศ. 2512: ไพรรัก- พ.ศ. 2513: เพลงรักแม่น้ำแคว- พ.ศ. 2513: เจ้าสาว- พ.ศ. 2514: ทุ่งเศรษฐี- พ.ศ. 2516: คู่กรรม- พ.ศ. 2516: ดาร์บี้ (สร้างและกำกับ)- พ.ศ. 2517: พ่อจอมโวย- พ.ศ. 2518: สร้อยสวาท- พ.ศ. 2521: บุษบาก๋ากั่น- พ.ศ. 2522: สองเรา- พ.ศ. 2523: พ่อหอยโข่ง- พ.ศ. 2524: คุณหญิงพวงแข- พ.ศ. 2524: ภูชิชย์-นริศรา- พ.ศ. 2528: นักร้องพ่อลูกอ่อน

**ผลงานอื่น ๆ**
 ประพันธ์คำร้องเพลงให้โรงเรียนสวนกุหลาบวิทยาลัย ได้แก่ ชมพูฟ้าอาลัย, กลิ่นกุหลาบ ประพันธ์ทำนองโดย ใหญ่ นภายน ขับร้องโดย บุษยา รังสี และเพลงอื่น ๆ เช่น กุหลาบที่ไม่เคยโรย, วันดอกกุหลาบบาน, ร้อยสิบปีที่เราคอย

**จุดเด่น**
 คิดคำศัพท์แปลก ๆ มาใช้ในรายการ และเป็นที่นิยมกัน เช่น "เริ่ดสะแมนแตน", "เดทสะมอเร่", "โล่สะมันเตา",  "แรดสะมูต้า" และ "ส.บ.ม.ย.ห."

**ในวัฒนธรรมสมัยนิยม**
right- แดร๊กคูล่า ต๊อก โชว์ เป็นการ์ตูนแอนิเมชันและหนังสือการ์ตูน ผลงานของบริษัท บี.บอย คาแรคเตอร์ จำกัด ของ บอย โกสิยพงษ์ เป็นเรื่องราวการ์ตูนผีไทย ตัวละครหลักสร้างจากบุคลิกของนักแสดงตลกไทยอาวุโส ประกอบด้วย ล้อต๊อก, ท้วม ทรนง, เทิ่ง สติเฟื่อง และ สีเทา โดยได้อิทธิพลมาจากภาพยนตร์เก่าที่ล้อต๊อกแสดงไว้ คือเรื่อง แดร๊กคูล่าต๊อก (2522)

**มรณกรรม == 
เสียชีวิตเมื่อวันที่ 19 เมษายน พ.ศ. 2545 ด้วยโรคมะเร็งตับ ขณะอายุ 68 ปี  โดยบริจาคร่างกายเพื่อการศึกษา ก่อนมีพิธีพระราชทานเพลิงศพ ในวันที่ 6 มีนาคม พ.ศ. 2548

**อ้างอิง**
หมวดหมู่:ชาวไทยเชื้อสายญี่ปุ่น
หมวดหมู่:บุคคลจากปักกิ่ง
หมวดหมู่:ผู้กำกับภาพยนตร์ชาวไทย
หมวดหมู่:พิธีกรชาวไทย
หมวดหมู่:นักแต่งเพลงลูกกรุง
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:นักแสดงตลกไทย
หมวดหมู่:เสียชีวิตจากมะเร็งตับ
หมวดหมู่:นักแสดงไทยที่มีความหลากหลายทางเพศ
หมวดหมู่:นักแสดงชายชาวไทยในศตวรรษที่ 20
หมวดหมู่:บุคคลที่ได้มาเป็นพลเมืองไทย